Borban az egészség
Étrendek hada kering már az interneten, és minden diétázó másra esküszik. Vannak, akik a fogyókúra miatt vetemednek rá egy-egy nehéz étrendre, míg mások az egészségüket tartják szem elõtt. A legújabb kutatás szerint azonban nem kell túlgondolni a dolgot: csupán néhány apró változtatásra van szükség – önsanyargatás helyett – ahhoz, hogy egészségesek maradjunk.
A sör, a bor és a csokoládé is segíthet egészségesen élni – mondja a legfrissebb tanulmány. Amennyiben kerüljük a szervezetben gyulladást okozó ételek fogyasztását, mint a vörös húsok, belsõségek, üdítõitalok, feldolgozott élelmiszerek (kenyér és a különbözõ kekszek), helyettük pedig

teljes kiõrlésû kenyeret, gabonákat, alacsony zsírtartalmú sajtokat, olíva- és repceolajat, valamint dióféléket eszünk rendszeresen,

és az étkezést egy csésze teával, kávéval, egy pohár borral vagy sörrel zárjuk le, nem ártunk az egészségünknek.

A tanulmány során 68 000 fõt figyeltek meg, akik átlagosan 45 és 83 évesek voltak. Azok, akik tartották a fentebb leírt egyszerû diétát, 18%-kal kisebb valószínûséggel haltak meg a következõ 16 évben, mint azok, akik több gyulladást okozó élelmiszert fogyasztottak.

A legmegdöbbentõbb eredmények a dohányzók körében voltak:

azok közül, akik tartották a diétát, kevesebben haltak meg a vizsgálat idõtartama alatt, mint azok a dohányzók, akik nem tartották. A nem dohányzó diétázók körülbelül 5 évvel éltek tovább, mint dohányzó társaik.

Köztudott, hogy a gyümölcsök, zöldségek, teák, a kávé, a vörösbor, a sör és a csokoládé antioxidánsokban gazdag – mondta Joanna Kaluza, a Varsói Tudományi Egyetem professzora.

A teljes kiõrlésû kenyerek, gabonapelyhek, zöldség és gyümölcsfélék – a frissek úgy, mint az aszaltak – rostokat tartalmaznak; az olíva- és a repceolajban pedig többszörösen telítetlen zsírsavak vannak, amelyek gyulladásgátló hatásúak. Emiatt fogyasztásuk rendkívüli egészségügyi elõnyökkel jár

– tette hozzá.

A gyulladáscsökkentõ étrend csökkenti a szív- és érrendszeri, valamint a rákos megbetegedések kockázatát.
étrend bor egészség csokoládé sör